CELEX: 32011R0342
Language: fi
Date: 2011-04-08 00:00:00
Title: Komission täytäntöönpanoasetus (EU) N:o 342/2011, annettu 8 päivänä huhtikuuta 2011 , sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 liitteen II muuttamisesta  ETA:n kannalta merkityksellinen teksti

9.4.2011   
            
            
               FI
            
            
               Euroopan unionin virallinen lehti
            
            
               L 96/10
            
         KOMISSION TÄYTÄNTÖÖNPANOASETUS (EU) N:o 342/2011,
   annettu 8 päivänä huhtikuuta 2011,
   sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 liitteen II muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 8 artiklan 4 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 206/2010 (2) vahvistetaan eläinlääkärintodistuksia koskevat vaatimukset tuotaessa unionin alueelle eläviä eläimiä tai tuoretta lihaa sisältäviä tiettyjä lähetyksiä. Lisäksi siinä vahvistetaan luettelot kolmansista maista ja alueista tai niiden osista, joista kyseisiä lähetyksiä saa tuoda unionin alueelle.
            
         
               (2)
            
            
               Asetuksessa (EU) N:o 206/2010 säädetään, että ihmisravinnoksi tarkoitettuja tuoreen lihan lähetyksiä saa tuoda unioniin ainoastaan, jos ne tulevat niistä kolmansista maista, alueilta tai niiden osista, jotka luetellaan kyseisen asetuksen liitteessä II olevassa 1 osassa ja joiden osalta kyseisessä osassa mainitaan kyseistä lähetystä vastaava eläinlääkärintodistuksen malli.
            
         
               (3)
            
            
               Etelä-Afrikka ilmoitti 25 päivänä helmikuuta 2011 Kansainväliselle eläintautivirastolle (OIE) suu- ja sorkkatautitapauksista. Kliinisiä oireita ei ollut havaittavissa, joten tautitapaukset vahvistettiin 11 päivänä helmikuuta 2011 serologisten tutkimusten perusteella.
            
         
               (4)
            
            
               Ilmoituksen mukaan tautitapaukset havaittiin kahdella vierekkäisellä alueella KwaZulu-Natalin maakunnan koillisosassa. Nämä alueet kuuluvat niihin Etelä-Afrikan alueisiin, joista saa tuoda unionin alueelle sorkka- ja kavioeläinten tuoretta luuttomaksi leikattua ja raakakypsytettyä lihaa. Nämä alueet on vahvistettu asetuksen (EU) N:o 206/2010 liitteessä II olevassa 1 osassa.
            
         
               (5)
            
            
               Koska suu- ja sorkkataudille alttiiden lajien tuoreen lihan tuonti unionin alueelle muodostaa taudinuhan ja Etelä-Afrikan aluejaon mahdollistavat takeet puuttuvat, tällaisen tuoreen lihan vientiä unionin alueelle ei enää tulisi sallia. Asetuksen (EU) N:o 206/2010 liitteessä II olevan 1 osan Etelä-Afrikkaa koskeva kohta olisi muutettava.
            
         
               (6)
            
            
               Asetuksen (EU) N:o 206/2010 liitettä II olisi sen vuoksi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 206/2010 liitteessä II olevan 1 osan Etelä-Afrikkaa koskeva kohta seuraavasti:
   
      
                  ”ZA – Etelä-Afrikka
               
               
                  ZA-0
               
               
                  Koko maa
               
               
                  EQU, EQW
               
               
                   
               
               
                   
               
               
                   
               
               
                   
               
            
                  ZA-1
               
               
                  Koko maa lukuun ottamatta seuraavia alueita:
                  
                              —
                           
                           
                              se osa suu- ja sorkkataudin valvonta-alueesta, joka sijaitsee Mpumalangan ja pohjoisten provinssien eläinlääkintäalueilla, Ingwawuman alueella Natalin eläinlääkintäalueella ja Botswanan vastaisella raja-alueella 28° pituuspiirin itäpuolella, ja
                           
                        
                              —
                           
                           
                              Camperdownin alue KwaZulu-Natalin maakunnassa
                           
                        
               
                  BOV, OVI, RUF, RUW
               
               
                  F
               
               
                  1
               
               
                  11. helmikuuta 2011”
               
               
                   
               
            
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 18, 23.1.2003, s. 11.
   
      (2)  EUVL L 73, 20.3.2010, s. 1.